b'\n_START_ARTICLE_\nAntimonitrifluoridi\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa antimonitrifluoridi on v\xc3\xa4ritt\xc3\xb6mi\xc3\xa4 hygroskooppisia kiteit\xc3\xa4. Yhdiste liukenee eritt\xc3\xa4in hyvin veteen ja vesiliuokset ovat suhteellisen pysyvi\xc3\xa4 ja hydrolysoituvat vain hitaasti. Veden lis\xc3\xa4ksi antimonitrifluoridi liukenee hyvin my\xc3\xb6s poolisiin orgaanisiin liuottimiin kuten metanoliin ja asetoniin sek\xc3\xa4 muihin ketoneihin. Hiilivetyihin se sen sijaan on liukenematon. Antimonitrifluoridi on vahva Lewis-happo ja muodostaa komplekseja esimerkiksi fluoridi-ionien kanssa. Ilmassa kuumennettaessa antimonitrifluoridi hajoaa antimonioksidifluoridiksi.'